Stadig større Mini
I vanlig BMW/Mini-stil er produksjonsbilen nesten identisk med konseptbilen vi møtte på Genève-utstillingen i fjor. Siden den gang har vi også sett spionbilder av Clubman, og vi har sett en virtuell utgave designet for GranTurismo. Se tekniske data, video og stort bildegalleri på BilNorge.noNye Clubman har en lengde på 425 cm, er 180 cm brad og rager 144 cm over bakken. Dermed er den hele 27 cm lengre og 9 cm bredere enn en 5-dørs Mini. Akselavstanden er 267 cm, 10 cm lengre enn sistnevnte. Til sammenligning måler en Countryman 409 x 178 x 156 cm over en akselavstand på 259 cm. Når vi også tar med «kongen» i kompaktklassen, VW Golf, som måler 425 x 179 x 145 cm og har en akselavstand på 263 cm, skjønner vi at Clubman tar steget opp i en ny klasse. Salgsmessig er ikke Clubman noen stor hit. På denne tiden i fjor var det registrert 12 solgte, hittil i år 0. Tilsvarende all for VW Golf er: Per 22. juni i 2014 var det 3447 registrerte Golf, hittil i år – 8078 eksemplarer (hvorav formidable 4615 er elektriske), ifølge Opplysningsrådet for Veitrafikken.Nye Mini Clubman skiller seg også ut på dørfronten. Der forgjengeren hadde en smal sidedør bak på passasjersiden, har nykommeren fire konvensjonelle dører. Men den har beholdt de delte bakdørene som er hengslet i hvert sitt hjørne. Den nye Mini-modellen bygges på UKL-plattformen, den samme som BMW 2-serie Active Tourer og Gran Tourer. Det innebærer forhjulsdrift som standard, med mulighet for firehjulsdrift. Clubman leveres i tre varianter, som Cooper, Cooper S og Cooper D. Motorene blir 3- og 4-sylindrede fra BMW-konsernets nye motorfamilie. Bilen kommer på markedet i oktober, og det betyr trolig lansering på bilutstillingen i Frankfurt i september.
Mini har sluppet de første offisielle bilder av nye Clubman. Nå er den blitt like stor som VW Golf.